Нешта мне падказвае, што гэта толькі пачатак. У новым, 2013-м, калі для эканомікі Беларусі надыходзяць часы сплачвання мільярдных у доларавым выражэнні пазыкаў па замежных крэдытах і іх абслугоўванні, улады краіны, дзе сітуацыя закансервавалася, нібы істоты ў пятроўскай кунсткамеры, могуць пайсці на яшчэ больш непапулярныя крокі. Зразумела, дзеля захавання сваёй улады. А вось якія гэта могуць быць крокі — прадказаць цяжка. Можа, нават лепш і не спрабаваць іх прадказваць, каб канчаткова не страціць апетыт і не сапсаваць і без таго расшатаную нервовую сістэму.